— З пункта гледжання прафесійнага росту, прасцей, вядома, абраць нейкі адзін жанр, дзе можна стала працаваць і ўдасканальвацца. Але, мабыць, лёс мой такi. Я люблю класічную музыку і ёй займаюся, люблю спяваць рамансы, а выхаваны на рок-музыцы. Можа, з-за таго, што выкладаю вакал у ВНУ, таму што ведаю, як правільна спяваць, у мяне атрымліваецца і тое, і другое, і трэцяе. Тэхнічна мне не ўяўляецца складаным пераходзіць ад аднаго стылю да другога, а я ж і люблю розныя стылі: і гроўлінгам магу спяваць, і скрымiнгам — рыкаць, крычаць, хрыпець так, што “мама, не бядуй!”.